GALERIE  Cum arată noul Mate 40 de la Huawei și ce specificații va avea.
Huawei va lansa noile modele Mate 40 pe 22 octombrie. Informații despre modele s-au scurs pe internet. Mate 40 Pro are blocul optic construit împreună cu Leica.
Cum știi că se mai întâmplă, înainte de lansarea unui telefon apar informații pe surse. De multe ori, cu voia producătorului. Nu știu care e situația noului Huawei Mate 40 Pro, cert e că site-ul german WinFuture a publicat deja imagini și caracteristici tehnice ale noului telefon.Mate 40 Pro va avea un ecran OLED de 6.76 inci, cu senzor de amprentă pe display. Camerele foto sunt construite în colaborare cu Leica. Camera principala are 50 de megapixeli, iar cea de selfie este de 13 megapixeli.Telefonul va fi echipat cu cel mai nou procesor Kirin, 8 sau 12 mega de RAM și 256 de giga spațiu de stocare. Bateria va putea fi încărcată in mai puțin de 60 de minute.Totul pentru un preț de 1.100 de euro. Sigur, nu vine cu serviciile Google, dar, dacă ești prieten cu internetul, se poate găsi o soluție. Lansarea oficială va avea loc pe 22 octombrie.